text: शाहरुख खान, गौरी खान, आमिर खान,करन जौहर, रणबीर कपूर, अयान मुखर्जी और सचिन तेंडुलकर समेत कई सेलेब्स इस सगाई पार्टी का हिस्सा बने। मुकेश अंबानी के छोटे भाई अनिल अंबानी भी अपनी पत्नी टीना अंबानी के साथ इस मौके पर मौजूद थे। बता दें कि इस दौरान ईशा की मां और मुकेश की पत्नी नीता अंबानी को गेट पर हाथ जोड़कर मेहमानों का वेलकम करते देखा गया। पार्टी में नीता अंबानी ने श्रीदेवी की फिल्म इंग्लिश-विंग्लिश के गाने पर डांस किया। जिस वक्त नीता अंबानी डांस कर रही थीं तब उनके पति मुकेश अंबानी डांस फ्लोर के पास खड़े होकर उन्हें चियर करते हुए दिखे।